المهم اجتمعنا عندها قبل الأذان بنص ساعه كنا ماخدين راحتنا كل فكرنا انو رانيا وحيده اهلها و فش بالبيت حدا قبل الأذان كنا بنحتضر احتضار جماعي الي بمر من جمب باب الغرفه الي قاعدات فيها بفكرها غرفه استئصال احشاء قبع اظافر من اصواتنا المرعبه في وحده من صحباتي من كتر مهي جوعانه قامت و صارت تتمسح بالحيط و تتشاهد و تدعي يأذن و تعيط طبعا ولا وحده فينا ساعدت رانيا بتحضير السفره رانيا داخليا صارت تدعي ع حالها ع هيك صحبه و انا شو جبرني اعزمهم و من الصبح افرم تبوله لهيك اشكال 